
ZAPISNIK
4. sestanka tekmovalne komisije RZS  v tem mandatu


Sestanek je bil v torek, 22. 1. 2019, z začetkom ob 16.00 uri v prostorih RD Maribor, Cesta XIV. divizije 52 , 2000 Maribor.

Prisotni:
- k o m i s i j a :	Bojan JAVORNIK (predsednik komisije) ter člani: Danilo BIŽAL Aleksander KOLAR, Tomo SOTENŠEK, Brane ZELIČ.
- drugi vabljeni:	dr. Miroslav ŽABERL (predsednik RZS), mag. Igor MILIČIĆ (sekretar RZS), Drago ORNIK (komisar TPK LRM), 
- opravičeni:	Ivica Susman (računovodkinja RZS).

SKLEPČNOST: 	Sestanek je vodil predsednik TK Bojan Javornik. Od petih članov TK so bilo prisotni pet članov, sestanek je sklepčen.


Predlagan je bil naslednji dnevni red:

1. Pregled zapisnika 3. seje TK in pregled realizacije sklepov.
2. Obravnava poročila o delu TK v letu 2018.
3. Potrditev tekmovalnega koledarja za  tekmovalno leto 2019 z izvajalkami in organi tekmovanj.
4. Informacija o poteku registracij tekmovalcev in o ligah.
5. Potrditev reprezentanc in predlogi za imenovanje vodij reprezentanc in trenerjev. 
6. Finančni načrt TP za leto 2019.
7. Registracije tekmovalcev RD, ki tekmujejo samo v tem rangu tekmovanj – rešitve in predlogi.  
8.  Razno –  izobraževanje športni delavec, predvideni termini.
                 – problemi vezani z uporabo mrež čuvaric in stališče RZS, kot panožne zveze.         
                 – objava čistopisov Pravilnika in Pravil.     

Dnevni red je bil soglasno sprejet 








AD 1
1. Pregled zapisnika 3. seje TK in pregled realizacije sklepov.
Zapisnik in realizacijo sklepov pretekle seje je ustno predstavil prisotnim članom  predsednik komisije B. Javornik. v razpravi je izpostavil mnenje  da je potrebno neporabljena denarna sredstva z računov komisije in podkomisij potrebno pustiti oz. jih vrniti komisiji. A. Kolar in T. Sotenšek sta na pretekli zapisnik pripomnila da je potrebno zapisnik dopolniti z: 
- objavljena je bila napačna, delovna verzija pravil LKO. Na RZS bo poslal pravo verzijo, v prihodnje pa želi biti sproti obveščen o objavljenih spremembah. Prav tako Kolar  želi imeti ustrezna navodila s strani računovodkinje RZS kako pravilno rezervirati sredstva za reprezentance in pripraviti finančni načrt.
- pri sklepu 4 zapisnika glede sredstev za leto 2019 se poleg LRP doda tudi kasting in se popravi podatek SP v kastingu bo izpeljan na Češkem, ne na Japonskem.
Predsednik RZS dr. M. Žaberl je člane komisije seznanil, da je predhodna rezervacija sredstev edina možnost, da ostanejo le-ta zagotovljena za delovanje projektov tekmovalnih podkomisij.  

Sprejeta sta bila:
Sklep 1: komisija potrjuje zapisnik pretekle seje s predlaganimi popravki in poročilo o realizaciji sklepov.
Sklep 2:  računovodkinja RZS poda članom komisije navodila glede rezervacije sredstev in priprave finančnega načrta.  


AD 2
Obravnava poročila o delu TK v letu 2018 (poročevalec Bojan Javornik)
Predsednik komisije B. Javornik je pripravil pisno poročilo, glavne poudarke le-tega pa je podal ustno. Podan je bil osnovni pregled dogajanj na tekmovalnem področju prek celega leta glede na poročila podkomisij in uradnih poročil z državnih in mednarodnih tekmovanj. Glede na lansko leto imamo nekoliko manj tekmovalcev, največ tekmovalcev je še vedno v LRP, kastingu je uspelo povečati število tekmovalcev.  Ligaška tekmovanja v disciplini LRP so tekla brezhibno, sicer je odstopil komisar lige, a je B. Zelič uspel najti ustrezno in boljšo zamenjavo. Za izvajanje tekmovanj v LRP bodo na voljo tudi nova tekmovalna trasa na reki Savi pri HE Brežice. tekmovanja v Sloveniji so potekala na najvišjem organizacijskem nivoju, slovenska reprezentanca LRP na EP v Radečah je dosegla pričakovani rezultat. 
Tekme v disciplini LRM so bile korektno izvedene, bila je vložena pritožba na izvedbo tekme v RD Kranj, zato je podkomisija na pomanjkljivosti samo RD tudi jasno opozorila. Na Svetovnem prvenstvu v Italiji je J. Osolinu za las ušla kolajna, M. Tirovič pa je dobil priznanje za Fair Play.
Tekmovalci s kastinške podkomisije so se spet dobro odrezali, v kastinških disciplinah imamo dva prvaka. Lahko ugotavljamo, da se je situacija v samem kartingu popravljala in v tekmovalni sistem prihajajo kandidati z novih RD, kar je odraz dobrega dela podkomisije.
V disciplini LKO je bila kljub malemu številu prijavljenih ekip, izvedena državna liga, prav tako so naši tekmovalci uspešno zastopali Slovenijo na svetovnem prvenstvu v LKO. Tu se je B. Javornik zahvalil A. Kolarju za realizacijo teh tekmovanj, kljub težavam zaradi malega števila prijavljenih tekmovalcev. Tekma za Donavsko-jadranskem pokalu v disciplini LKO, je bila lani uspešno izvedena na akumulaciji Mola v Ilirski Bistrici z odličnimi ulovi in dobro organizacijo RD Bistrica-Ilirska Bistrica. 

Problemi pri tekmovanjih se vseeno pojavljajo – Javornik meni, da so tekmovanja na ravni ZRD  vsako leto slabša, zato sklepa, da kjer ne deluje ZRD ne deluje niti regijska tekmovalna komisija. Posebej problematične so t.i. »keš tekme«, kjer gre za pretakanje financ pod mizo, nelegalna vlaganja in krajo rib. Problem je v tem da imajo te prakse svoje zaledje v komercialnih ribnikih. Javornik izpostavlja  zgrešeno mnenje uradnikov z MKGP in Inšpekcije za ribištvo glede komercialnih ribnikov in ribiških tekmovanj. Aktualne so težave inšpekcijskih nadzorov in rabe shranjevalnih mrež pri izvedbi družinskih in mednarodnih prijateljskih tekem. Nerešeno ostaja vprašanje ribiških tekmovalcev invalidov, posebej pri vprašanju registracije; če registriramo vse tekmovalce, moramo tudi invalide. Glede finančnega poročila je B. Javornik prisotnim povedal, da je komisija v minusu za znesek 212,00 eur.

Razprava: glede finančnih podatkov se A. Kolar ni strinjal s podanim rezultatom (narobe izstavljen račun iz RD Pesnica), prav tako je predsednik RZS izrazil stališče, da mora biti proračun muharske podkomisije na pozitivni ničli, ker je bilo zagotovljeno s strani muharskih tekmovalcev da so založene zneske  poplačali, kar je računovodkinja potrdila. Glede sprememb pravil je predsednik RZS M. Žaberl poudaril, da sprememba Pravilnika RZS in Pravil pri tekmovanjih  pri vprašanju registracij ne more veljati za nazaj. 

Sprejeta sta bila:
Sklep 3: predsedniki podkomisij z računovodkinjo RZS ponovno preverijo točnost podanih finančnih podatkov o bilanci stanj podkomisij. Po razjasnitvi teh podatkov predsednik komisije dopolni poročilo.
Sklep 4: člani tekmovalne komisije potrjujejo podano poročilo o delu komisije za leto 2018, z dopolnitvami o finančnem stanju podkomisij in ga posredujejo UO RZS v potrditev. 


AD 3
Potrditev tekmovalnega koledarja za  tekmovalno leto 2019 z izvajalkami in organi tekmovanj.
Povzetek razprave: B. Javornik je predstavil osnutek tekmovalnega koledarja, dodal je še termine za kasting. S. Kolar je dodal popravke za tekme državnega prvenstva LKO za RD Slovenska Bistrica. Tekmovalni koledar bo objavljen po disciplinah, za vsako poseben dokument. Koledar moramo objaviti v februarju, zato ga mora obravnavati UO RZS na svoji seji. 

Sklep 5: člani komisije soglasno potrjujejo tekmovalni koledar za 2019 in ga posredujejo UO RZS v potrditev. Strokovna služba RZS ga po potrditvi na UO RZS pošlje v vednost ribiški inšpekciji.

AD 4
Informacija o poteku registracij tekmovalcev in o ligah (poročevalec in predsedniki TPK).
Razprava: osnovno informacijo o poteku registracije je podal sekretar RZS. A. Kolar prosi za podatke o registraciji, ker je od tega odvisna izvedba tekem državne lige v LKO. T. Sotenšek prosi za popolne podatke pri registraciji, ko jih RZS podaja v bazo registriranih tekmovalcev OKS - ZŠZ. Izpostavil je problematiko zavračanja sredstev z občinskih natečajev zaradi nepopolnih registracij. Do  1. 2. 2019 je obvezna registracija za tekmovalce za tekme disciplin v DP.

Po razpravi je bil sprejet
Sklep 7: strokovna služba RZS v mesecu februarju obvesti predsednike podkomisij o poteku registracij. 

AD 5
Potrditev reprezentanc in predlogi za imenovanje vodij reprezentanc in trenerjev (predsedniki TPK).
Seznam vodij reprezentanc in trenerjev je podal B. Zelič. Pri muharjenju za tekmovanje Evropskega prvenstva zaradi racionalizacije stroškov še ni definirana reprezentanca, vodjo reprezentance in trenerja ima podkomisija že pripravljena. Za disciplino LKO in kasting teh funkcij ostajajo enake osebe na čelu teh funkcij kot preteklo leto. 

Sprejet je bil: 
Sklep 8: seznam predlaganih nosilcev funkcij vodja reprezentance in trener, ki so bili obravnavani na 3. seji tekmovalne komisije, se preda UO RZS v potrditev.

AD 6
Finančni načrt TP za leto 2019. 
Zaradi opravičenega izostanka računovodkinje RZS je B. Javornik predlagal prisotnim članom komisije,  da bi predvideni finančni načrt ostal identičen lanskoletnemu. Tekmovalne podkomisije PK naj pri načrtovanju izhajajo iz enakih postavk kot  v l. 2018, dokončni načrt pa bomo napravili po zaključku registracije tekmovalcev. Predsednik RZS M. Žaberl je izpostavil nujnost uskladitve finančnega načrta tekmovalnih podkomisij s finančnim načrtom za UO RZS. 

Sprejet je bil: 
Sklep 9: finančni načrt tekmovalnih podkomisij za leto 2019 je identičen lanskoletnemu in se pripravi po zaključku registracije tekmovalcev.  


AD 7
Registracije tekmovalcev RD, ki tekmujejo samo v tem rangu tekmovanj– rešitve in predlogi 
Povzetek razprave: nekatere RD so vzele registracije kot vzpostavljanje reda na ravni ribiških tekmovanj. Tako bodo na  RD Maribor bomo registrirali za celo RD vsaj 70 tekmovalcev. Predsednik RZS je jasno ponovil stališče zveze glede razlik med uradno prijavljeno ribiško tekmo, kjer smejo tekmovati le registrirani tekmovalci brez potrebe po ribolovni dovolilnici in dovoljeni uporabi mrež za shranjevanje rib ter  družabnim srečanjem ribičev z elementi tekmovanja. Na slednjih prireditvah smejo loviti ribiči le z veljavno ribolovno dovolilnico  za vsakega tekmovalca in po predpisanem lovnem režimu, brez mrež za shranjevanje rib. Zaradi novitete registracije tega ranga so se prisotni strinjali, da se rok za registracijo tekmovalcev na ravni RD, prestavi na  1. 4. 2019, hkrati pa se ponovi dopis o tej registraciji za vse RD. Registrirane osebe bodo morale dobiti tekmovalne izkaznice vsaj 14 dni pred prvo tekmo. 

Po razpravi je bil sprejet: 
Sklep 10: TK podpira registracijo vseh ribičev, ki bodo tekmoval na ravni RD , ker dobi tudi tekma na RD status uradne ribiške tekme. Registracija tekmovalcev v rangu RD se podaljša do vključno 1. 4. 2019.

AD 8
Razno.

· Izobraževanje športni delavec. 
Predvideni termin je sobota 16. 3. 2019 in ker je potrebno zagotoviti dovolj veliko dvorano bo izobraževanje izvedeno v ČZS Lukovica.

· Problemi vezani z uporabo mrež za shranjevanje »čuvaric« in stališče RZS  kot panožne zveze          do te problematike. 
Prisotni so se strinjali s predlogom predsednika RZS, da zveza pripravi uradno pobuda za spremembo pravilnika o športnem ribolovu pri vprašanju rabe teh mrež. 

· Objava čistopisov Pravilnika in Pravil.     
Čistopisi pravil za discipline  LRP in LRM so točni, pravila za  LKO je potrebno spremeniti, ker je bila pomotoma objavljena  delovno verzija sprememb. UO RZS na svoji redni seji sprejme popravljen čistopis pravil LKO. 

· Usposabljanje za sodnike
B. Zelič je ponovno izpostavil vprašanje glede usposabljanja za sodnike na ribiških tekmah.
Ta problem moramo rešiti na zvezi,  interesentov za opravljanje tega usposabljanja je dovolj. Naj komisija za usposabljanje pove ali obstaja stari program ali ga ni. Predsednik M. Žaberl je izpostavil, da imamo za tekmovalno dejavnost verificiran le program za športne delavce, drugih programov pa ne. Predlaga, da tekmovalne podkomisije pripravijo osnovo programa usposabljanja za sodnike, katerega bi potem lahko komisija za usposabljanje v ribištvu dodelala. B. Javornik je ob tem izrazil mnenje da bi lahko opravljal  program za sodnika le tisti kandidat, ki je že opravil usposabljanje za šp. delavca. 

· kandidiranje na Fundacijo za šport  za ureditve tekmovalnih tras
Predsednik M. Žaberl je prisotne obvestil, da obstaja možnost sofinanciranja s strani Fundacije za šport, za ureditev tekmovalnih tras in prisotne prosil za podajanje predlogov. 

Sestanek je bil končan ob 19.00.

Zabeležil:   	Predsednik komisije:
mag. Igor MILIČIĆ                                                                              Bojan JAVORNIK  	





OPOMBA: sekretar RZS objavi zapisnik 
na spletni strani  straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.
Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ____________. 2018.

